Antisovetizm
Antisovetizm — 1920-ci illərdən başlayaraq sovet hakimiyyətinə, sovet həyat tərzinə və ya bütün mənalarda Sovet İttifaqına qarşı yönəlmiş baxışlar sistemi. SSRİ dövrünün lüğət tərifinə görə, antisovetizm "imperialist ölkələrinin marksizm-leninizmə qarşı yönəlmiş siyasəti və təbliğat fəaliyyəti, Sovet dövlətinin fəaliyyətidir". SSRİ-də antisovet təşviqatı və təbliğatı sovet hakimiyyəti tərəfindən cinayət cəzası şəklində təqib edilmmişdir. Yaxından əlaqəli olan antikommunizm termini əsasən xarici ideoloji rəqiblərə şamil edilirdi. Hal-hazırda antisovetizm antikommunizm kimi bir çox dövlətlərin, o cümlədən postsovet ölkələrinin milli ideologiyasının tərkib hissəsidir.